נענע10 - לא מגיעים - תרבות ובידור
עודכן 10:45 31/07/2006
"בלונד רד הד", להקת החימום של "דפש מוד", לא תגיע להופעותיה בארץ בגלל המצב
בלונד רד הד (צילום: עטיפת הדיסק)
להקת החימום של "דפש מוד" לא תגיע לארץ, אך אל דאגה - השואו העיקרי יתקיים כמתוכנן. דווקא לאחר ש"בלונד רד הד" הוסיפה שתי הופעות במועדון הבארבי, מלבד מופע החימום הגדול בפארק הירקון שהיה אמור להיערך ביום חמישי הקרוב, חברי ההרכב תפסו רגליים קרות בעידוד השגרירות האמריקאית שהמליצה להם לא להגיע לישראל וכי כל פגיעה תהיה על אחריותם בלבד.
במייל שהגיע למפיק המופע שוקי וייס הודיע מנהל הלהקה, תום שריג, על ביטול הגעתה: "אני מאוד מצטער לדווח ש'בלונד רד הד' החליטו לבטל את הגעתם לישראל. בבקשה תבינו שההחלטה הזאת התקבלה לאחר כמות עצומה של דיונים ומחשבות עם חברי הלהקה. הם מעולם לא ביקרו בישראל, והם פשוט לא מרגישים בטוחים מספיק כדי להגיע בשלב הזה. כפי שאתה יודע, הייתי בישראל מספר פעמים וניסיתי להסביר להם ככל שניתן, אבל במיוחד עם הסלמת האלימות בצפון בימים האחרונים, הם לא מרגישים שזה בטוח עבורם.
ברצוני להדגיש את העובדה כי 'בלונד רד הד' ייקבעו מועד חדש להופעה כשהעניינים יירגעו בחודשים הבאים. כך שבכל הצהרה שתצא אני מבקש שהעניין יוצג כדחייה ולא כביטול, כי זו האמת. 'בלונד רד הד' אכן יופיעו בישראל בתאריך מחודש, כנראה בנובמבר-ינואר. אני מצפה לעבוד איתך שוב בקרוב, תודה רבה על כל מאמציך, כולכם הייתם נהדרים".
"בלונד רד הד" יחממו את דפש מוד >>